Na temelju članka 64. Zakona o zaštiti okoliša („Narodne novine“ br. 80/13, 153/13, 78/15, 12/18 i 118/18), članak 31. stavka 4. Uredbe o strateškoj procjeni utjecaja strategije, plana i programa na okoliš („Narodne novine“ br. 3/17) i članka 30. Statuta Grada Crikvenice ("Službene novine Primorsko-goranske županije" br. 26/09, 34/09-ispravak, 7/13 i 42/18), po pribavljenom mišljenju Primorsko-goranske županije, Upravnog odjela za prostorno uređenje, graditeljstvo i zaštitu okoliša, KLASA: 351-01/20-04/93, URBROJ: 2170/1-03-08/7-20-4 od 27. listopada 2020.) gradonačelnik Grada Crikvenice je dana 02.11.2020. donio

ODLUKU
kojom se utvrđuje da nije potrebno provesti stratešku procjenu utjecaja na okoliš
VI. Izmjena i dopuna Prostornog plana uređenja Grada Crikvenice

Članak 1.
Upravni odjel za investicije, prostorno uređenje i imovinu Grada Crikvenice proveo je postupak Ocjene o potrebi strateške procjene utjecaja na okoliš VI. Izmjena i dopuna Prostornog plana uređenja Grada Crikvenice (u daljnjem tekstu: VI. IiD PPUG Crikvenica), koji je započeo Odlukom o započinjanju postupka ocjene o potrebi strateške procjene utjecaja na okoliš VI. Izmjena i dopuna Prostornog plana uređenja Grada Crikvenice (objavljena na službenoj stranici Grada Crikvenice).
U postupku Ocjene o potrebi strateške procjene Izmjena i dopuna PPUG Crikvenica utvrđeno je da VI. IiD PPUG Crikvenica neće imati vjerojatno značajan utjecaj na okoliš, na osnovu čega se utvrđuje da nije potrebno provesti stratešku procjenu utjecaja na okoliš za VI. IiD PPUG Crikvenica.

Članak 2.
Razlozi za izradu i donošenje VI. IiD PPUG Crikvenica:
· preispitati mogućnosti promjene namjene zemljišta na nekoliko lokacija na području Grada, izvan građevinskih područja, i to iz namjene „ostalo poljoprivredno tlo, šume i šumsko zemljište“ u namjenu „ostala poljoprivredna tla“ – kategorija P3.

Članak 3.
Izradi VI. IiD PPUG Crikvenica pristupiti će se uslijed potrebe utvrđivanja detaljnih uvjeta provedbe zahvata u prostoru unutar područja obuhvata.
Sagledavajući stanje u prostoru, poštujući uvjete i smjernice određene planovima šireg područja, određuju se sljedeći ciljevi i programska polazišta za izradu Izmjena i dopuna Plana:
-	Izradi Izmjena i dopuna Plana pristupa se radi stvaranja prostorno-planskih preduvjeta za značajnije korištenje poljoprivrednog zemljišta, a u skladu sa iskazanim interesima i stanjem na terenu.
Na području obuhvata Plana utvrdile su se potrebe izmjena i dopuna, a razlozi su sljedeći:
-	Preispitati mogućnosti promjene namjene zemljišta na nekoliko lokacija na području Grada, izvan građevinskih područja, i to iz namjene „ostalo poljoprivredno tlo, šume i šumsko zemljište“ u namjenu „ostala poljoprivredna tla“ – kategorija P3.

Članak 4.
U sklopu ocjene o potrebi strateške procjene utjecaja na okoliš VI. IiD PPUG Crikvenica u cilju utvrđivanja vjerojatno značajnog utjecaja na okoliš, Upravni odjel za investicije, prostorno uređenje i imovinu Grada Crikvenice zatražio je mišljenje tijela i/ili osoba određenih posebnim propisima, a koje su navedene u privitku koji čini sastavni dio ove Odluke (Prilog I.)
U zakonskom roku zaprimljena su sljedeća mišljenja:
1. MINISTARSTVO OBRANE - Uprava za materijalne resurse (KLASA: 351-01/20-01/3, URBROJ: 512M3-020103-20-32 od 6. srpnja 2020.) - nije potrebno provoditi postupak strateške procjene utjecaja na okoliš navedenog Plana.
2. HOPS - Hrvatski operater prijenosnog sustava d.o.o. (KLASA: 700/20-16/105, URBROJ: 3-200-004-02/IP-20-02 od 6. srpnja 2020.) - ne postoji potreba za strateškom procjenom utjecaja na okoliš.
3. HEP Operator distribucijskog sustava d.o.o., Elektroprimorje Rijeka (KLASA: 351-01/20-01/06, URBROJ: 2107/01-07/01-20-15 od 30. lipnja 2020.) - HEP -ODS Elektroprimorje Rijeka ne uvjetuje izradu predmetne studije.
4. Ministarstvo poljoprivrede (KLASA: 351-03/20-01/116, URBROJ: 525-07/0148-20-2 od 13. srpnja 2020.) - upućuju da zahtjev za pribavljanje mišljenja uputimo tijelu nadležnom na lokalnoj razini ili nadležnom upravnom tijelu u županiji, sukladno uputi o postupanju Ministarstva zaštite okoliša i energetike.
5. Hrvatske vode, Vodnogospodarski odjel za slivove Sjevernog Jadrana (KLASA: 351-03/20-01/0000233, URBROJ: 374-23-3-20-2 od 14. srpnja 2020.) - sa vodnogospodarskog stanovišta nije potrebna strateška procjena utjecaja na okoliš. Prilikom planiranja konkretnih zahvata bit će potrebno koristiti referentne dokumente vodnoga gospodarstva i sve zahvate uskladiti s njima.
6. Ministarstvo kulture, Uprava za zaštitu kulturne baštine, Konzervatorski odjel u Rijeci (KLASA: 612-08/20-10/0249, URBROJ: 532-04-02-11/16-20-2 od 17. srpnja 2020.) - s aspekta zaštite kulturnih dobara smatraju da nije potrebno provesti procjenu utjecaja na okoliš.
· predmetno područje čine pretežno zapušteno poljoprivredno i neobrađeno zemljište na kojem nema registriranih niti evidentiranih kulturnih dobara
· u neposrednoj blizini, u uvali Jesenova, registriran je dio uvale sa spomenikom koji obilježava mjesto sastanka vinodolskih komunista 6. srpnja 1941. kao kulturno dobro memorijalnog karaktera (Rješenje Regionalnog zavoda za zaštitu spomenika kulture Rijeka, br.: KB-264/2-76, 4. studeni 1976.)
· predmetna zona izmjena namjene poljoprivrednog zemljišta obuhvaća veći broj suhozida, koji su zaštićeni kao nematerijalno kulturno dobro Umijeće suhozidne gradnje, upisano u Registar kulturnih dobara Republike Hrvatske pod brojem Z-6878
· suhozidi formiraju karakterističnu vizuru priobalnog prostora nastalu pod utjecajem čovjeka kroz povijest. Stoga je kroz prostorno plansku dokumentaciju potrebno predvidjeti obvezu očuvanja postojećih suhozida u čim većoj mjeri te obnovu i izgradnju novih suhozida za ograđivanje obradivih parcela. Uklanjanje postojećih suhozida moguće je tek minimalno za funkcionalno korištenje predmetne zone (npr. uređenje kolnih puteva). Svi se suhozidi trebaju obnavljati ili graditi tradicionalnom metodom suhozidne gradnje, bez korištenja vezivnih materijala.
· promjenom namjene zemljišta predviđeno je uzgajanje tradicionalnih i podneblju primjerenih kultura što će nužno izmijeniti krajobraz ali ga neće degradirati
· eventualna izgradnja na poljoprivrednom zemljištu, u vidu građevine u funkciji poljoprivrede mora se definirati na način da oblikovanjem, građevnim materijalima, gabaritima te smještajem na parceli budu nenametljive u odnosu na okoliš i uklopljene u vizure.
7. Ministarstvo unutarnjih poslova, Ravnateljstvo civilne zaštite, Područni ured civilne zaštite Rijeka (KLASA: 350-01/20-01/30, URBROJ: 511-01-372-20-2 od 17. srpnja 2020.) - ukoliko se bude izrađivala strateška studija u njenim odredbama treba navesti da sve potrebne mjere zaštite koje mora sadržati ovaj prostorni plan proizlaze iz planskih dokumenata sustava civilne zaštite Grada Crikvenice poglavito iz procjene rizika i Plana djelovanja CZ (ili Procjene ugroženosti ljudi, materijalnih dobara i okoliša i Plana zaštite i spašavanja)
8. Javna ustanova Priroda (KLASA: 350-02/20-04/1, URBROJ: 2170-52-02/2-20-33, od 27. srpnja 2020.) - ne bi trebali značajnije nepovoljno utjecati na ciljeve očuvanja i cjelovitost ekološke mreže Natura 2000, ukoliko bi se izmjene odnosile na područja koja su izvan granica ekološke mreže.
· područja promjena namjene zemljišta iz kategorije "ostalo poljoprivredno tlo, šume i šumsko zemljište" u kategoriju "ostala poljoprivredna tla", "na nekoliko lokacija" nisu definirana u grafičkim prilozima dobivenim u privitku dopisa, označeno je jedino područje iznad uvale Duboka koje je smješteno ispod Jadranske magistrale i izvan područja ekološke mreže Natura 2000
· u zaključcima Obrasca o ocjeni o potrebi strateške procjene utjecaja na okoliš navedena je kao eventualno moguća lokacija i "druga lokacija ostalog poljoprivrednog tla ako se pokaže interes kroz javnu raspravu, za eventualnih dodatnih 10-15 ha".
· "Utjecaji do kojih može doći podizanjem nasada" uključuju sveobuhvatnu izmjenu sadašnjeg šumskog krajobraza, kao i promjenu mikroreljefa, strukture i osobitosti tla nastalog stoljetnim prirodnim i antropogenim procesima, zajedno s postojećim živim svijetom koje takvo stanište podržava
· u točki 3. iz poglavlja D. Zaključci u Obrascu o ocjeni o potrebi strateške procjene utjecaja na okoliš ne može stajati da će "utjecaji do kojih će doći biti lokalnog karaktera i ograničeni uglavnom na vrijeme trajanja pripreme za sadnju i provedbe agrotehničkih mjera"
· preporučuju da se u daljnjim postupcima koji prate odluke u prenamjeni zemljišta i donošenja odluka u procesu prostornog planiranja uvaži gore spomenuta činjenica, te da se sagledaju kumulativni učinci prenamjene zemljišta na šire područje - barem u okvirima obuhvata granica teritorijalne jedinice grada Crikvenice
9. Ministarstvo poljoprivrede, Planinska 2a (KLASA: 351-03/20-01/120, URBROJ: 525-11/0596-20-2, od 12. kolovoza 2020.) - mišljenja su da je iz nadležnosti upravnog područja šumarstva, lovstva i drvne industrije potreban postupak strateške procjene utjecaja na okoliš VI. Izmjena i dopuna Prostornog plana uređenja Grada Crikvenice.
· izmjene plana upućuju na smanjenje površina šuma i šumskog zemljišta, otvaranje mogućnosti krčenje šuma u svrhu obavljanja drugih djelatnosti, mogućnost pojave erozivnih procesa i bujičnih nanosa, ugroženost prirodnih dobara, šuma i šumskog zemljišta u zaštićenom obalnom pojasu (ZOP) i drugo
· [bookmark: _Hlk54092921]u cilju realizacije planiranog potrebno je izvršiti valorizaciju površina šuma i šumskog zemljišta planske oznake PŠ na lokacijama predviđenim za promjenu namjene zemljišta u plansku oznaku P3. Utvrditi kriterije ograničenja kroz podatke iz razgraničenja šumskih površina od poljoprivrednog tla P3 na način da se ne umanjuju vrijedni šumski ekosustavi. Iz istog proizlazi potreba detaljnog razgraničenja šumskih površina od površina druge namjene odnosno utvrđivanja relevantnih činjenica za određivanje prostornih kategorija što podrazumijeva i usklađivanje sadržaja Prostornog plana kroz tekstualni i grafički dio.
· načelo integralnog pristupa prostornom planiranju uz uvažavanje posebnih propisa u cilju racionalnog korištenja prirodnih dobara, zaštite šuma i gospodarski održivi razvoj te njihova razmještanja u prostoru.
· treba uzeti u obzir svrsishodno i gospodarski učinkovit razvoj u ograničenom području u kojem treba očuvati i sanirati ugrožena prirodna dobra te poticati prirodnu obnovu šuma i autohtone vegetacije
· kroz stručne podloge odnosno kroz postupak ocjene o potrebi strateške procjene utjecaja na okoliš Prostornog plana utvrdit će se negativni utjecaji na šume i šumsko zemljište, propisati mjere zaštite za šume i divljač te iste ugraditi u Provedbene odredbe Prostornog plana
10. Primorsko-goranska županija, Upravni odjel za prostorno uređenje, graditeljstvo i zaštitu okoliša (KLASA: 351-01/20-04/77, URBROJ: 2170/1-03-08/7-20-6) - mišljenja je da nije potrebno provesti Glavnu ocjenu prihvatljivosti za ekološku mrežu
- Ministarstvo je 22. rujna 2020. u spis predmeta dostavilo dopis KLASA: 612-07/20-38/697, URBROJ: 517-20-2 kojim se navodi da se može isključiti mogućnost značajnog negativnog utjecaja Izmjena i dopuna Plana na ciljeve očuvanja i cjelovitost područja ekološke mreže, te da nije potrebno provesti Glavnu ocjenu.
- sukladno Uredbi o ekološkoj mreži i nadležnostima javnih ustanova za upravljanje područjima ekološke mreže („Narodne novine“ br 80/19) na području obuhvata Izmjena i dopuna Plana nalaze se područja ekološke mreže, i to: Područje očuvanja značajno za vrste i stanišne tipove (POVS) HR2000200 Zagorska peć kod Novog Vinodola i HR3000257 Jama Vrtare Male.
- element Izmjena i dopuna Plana (lokacija prenamjene zemljišta u P3, površine oko 15-20 ha) prikazan na grafičkim prikazima, a nalazi se s južne strane jadranske magistrale. Na toj površini planira se omogućiti poljoprivrednim gospodarstvima uređivanje poljoprivrednih površina nasadima maslina, smokvi, kestena te vinove loze, a na dijelu površina nasadi već postoje i nastoje se sačuvati. Navedeni element Plana nalazi se izvan područja ekološke mreže, u neposrednoj blizini POVS-a HR2000200 Zagorska peć kod Novog Vinodola te se prethodnom ocjenom može isključiti mogućnost značajnog negativnog utjecaja ovog elementa Izmjena i dopuna Plana na ciljeve očuvanja i cjelovitost područja ekološke mreže.
- uzimajući u obzir obilježja i smještaj planiranih sadržaja, ovo upravno tijelo je u postupku prethodne ocjene isključilo mogućnost značajnog negativnog utjecaja Izmjena i dopuna Plana na ciljeve očuvanja i cjelovitost područja ekološke mreže, te je utvrdilo da nije potrebno provesti Glavnu ocjenu prihvatljivosti za ekološku mrežu, uz napomenu da ukoliko se tijekom prikupljanja zahtjeva javnopravnih tijela, osoba i ostalih sudionika u postupku izrade i donošenja Izmjena i dopuna Plana ili drugim izmjenama i dopunama, zaprimljenim tijekom postupka izrade ili tijekom javnog uvida i javne rasprave, u Izmjene i dopune Plana unesu elementi za koje nije proveden postupak strateške procjene kroz plan višeg reda, a svojim obuhvatom i značajkama bi mogli imati potencijalni negativni utjecaj na područje ekološke mreže, za te elemente bit će potrebno ponoviti postupak prethodne ocjene Izmjena i dopuna Plana za ekološku mrežu.
11. Primorsko-goranska županija, Upravni odjel za prostorno uređenje, graditeljstvo i zaštitu okoliša 
(KLASA: 351-01/20-04/77, URBROJ: 2170/1-03-08/7-20-7, od 25. rujna 2020.) - nakon razmatranja kriterija za utvrđivanje vjerojatno značajnog utjecaja Izmjena i dopuna Plana na okoliš iz Priloga III. Uredbe o strateškoj procjeni utjecaja strategije, plana i programa na okoliš mišljenja je da za VI. Izmjene i dopune Prostornog plana uređenja Grada Crikvenice, s obzirom na njihov obuhvat i ostale značajke, ne bi bilo potrebno provest postupak strateške procjene utjecaja na okoliš.
- ciljevi i programska polazišta Izmjena i dopuna Plana su stvaranje prostorno-planskih preduvjeta za značajnije korištenje poljoprivrednog zemljišta, a u skladu sa iskazanim interesima i stanjem na terenu.
- važećim Prostornim planom definirane su i kategorizirane zone poljoprivrednih, šumskih i vodnih površina, kao primjerice P2-vrijedno obradivo tlo, P3-ostala obradiva tla, tipovi šuma i ostalo tlo.
- kroz planirane izmjene planira se povećati površina definirana kao P3-ostala obradiva tla, od cca 15-20 ha u zoni sa južne strane JTC (jadranske magistrale) te eventualno na drugoj lokaciji ostalog poljoprivrednog tla ako se pokaže interes kroz javnu raspravu za eventualno dodatnih 10 do 15 ha.
- na tim površinama omogućava se poljoprivrednim gospodarstvima uređivanje poljoprivrednih površina nasadima maslina, smokvi i kestena te vinove loze. Na dijelu površina nasadi već postoje i isti bi se sačuvali.
- uvjeti uređenja unutar tih zona su trenutno definirani Odredbama za provođenje Prostornog plana uređenja Grada Crikvenice, 2.3.2. Građevine izvan građevinskog područja, članci 109. i 113a. („Službene novine“ Grada Crikvenice br. 21/16, 70/19).
- u provedenom postupku prethodne ocjene Upravni odjel za prostorno uređenje, graditeljstvo i zaštitu okoliša donio je obvezujuće mišljenje KLASA: 351-01/20-04/77, URBROJ: 2170/1-03-08/7-20-5 od 25. rujna 2020. da su Izmjene i dopune Plana prihvatljive za ekološku mrežu, te nije potrebno provesti Glavnu ocjenu prihvatljivosti za ekološku mrežu, uz napomenu da ukoliko se tijekom prikupljenih zahtjeva javnopravnih tijela, osoba i ostalih sudionika u postupku izrade i donošenja Izmjena i dopuna Plana ili drugim izmjenama i dopunama, zaprimljenim tijekom postupka izrade ili tijekom javnog uvida i javne rasprave, u Izmjene i dopune Plana unesu elementi za koje nije proveden postupak strateške procjene kroz plan višeg reda, a svojim obuhvatom i značajkama bi mogli imati potencijalni negativni utjecaj na područje ekološke mreže, za te elemente bit će potrebno ponoviti postupak prethodne ocjene Izmjena i dopuna Plana za ekološku mrežu.
Članak 5.
U postupku ocjene o potrebi strateške procjene utjecaja na okoliša VI. IiD PPUG Crikvenica, Upravni odjel je uz razloge i ciljeve za izradu VI. IiD PPUG Crikvenica iz članka 2. i 3. ove Odluke te mišljenja tijela iz članka 4. ove Odluke naročito uzeo u obzir sljedeće činjenice:
· ciljevi i programska polazišta Plana odnose se na zahvate opisane u članku 3. ove Odluke,
· obzirom na navedene razloge izrade predmetnog Plana, ne očekuju se novi značajniji utjecaji planiranih zahvata u odnosu na već postojeće utjecaje sadašnjeg stanja u prostoru,
· na tim površinama omogućava se poljoprivrednim gospodarstvima uređivanje poljoprivrednih površina nasadima maslina, smokvi i kestena te vinove loze, a na dijelu površina nasadi već postoje i isti bi se sačuvali,
· Ministarstvo poljoprivrede očitovalo se kako je u cilju realizacije planiranog potrebno je izvršiti valorizaciju površina šuma i šumskog zemljišta na lokacijama predviđenim za promjenu namjene zemljišta u plansku oznaku P3, međutim predmetno područje namjene ostalo poljoprivredno tlo, šume i šumsko zemljište u naravi je djelomično već poljoprivredna površina, dok je ostatak obraslo, neobrađeno zemljište, i nije u kategoriji šume osnovne namjene
· prema Prostornom planu uređenja Grada Crikvenice (“Službene novine” Primorsko-goranske županije, broj 25/07,18/08-ispravak, 49/11, 2/12-ispravak, 17/14 i 39/14, „Sl. novine Grada Crikvenice“ 21/16, 70/19):
· Članak 7. Ostalo poljoprivredno tlo, šume i šumsko zemljište čine prostori koji alternativno čine ili su činili poljoprivredna tla pod livadama, pašnjacima ili oranicama.
· Članak 189. Za očuvanje i korištenje preostalog kvalitetnog zemljišta za poljodjelsku svrhu određuju se slijedeće mjere: - poticati i usmjeravati proizvodnju zdrave hrane, - prednost dati tradicionalnim poljoprivrednim granama – povrćarstvo, voćarstvo, pčelarstvo, vinogradarstvo, i sl.
· u sklopu postupka Prethodne ocjene prihvatljivosti za ekološku mrežu Ministarstvo zaštite okoliša i energetike (KLASA: 612-07/20-38/697, URBROJ: 517-20-2) ustanovilo je da se Plan dijelom nalazi unutar područja ekološke mreže sukladno Uredbi o ekološkoj mreži i nadležnostima javnih ustanova za upravljanje područjima ekološke mreže ("Narodne novine" br. 80/19):
· Područja očuvanja značajno za vrste i stanišne tipove ptice (POVS) HR2000200 Zagorska peć kod Novog Vinodola, i
· Područja očuvanja značajno za vrste i stanišne tipove ptice (POVS) HR3000257 Jama Vrtare Male.
· samo područje predviđeno za prenamjenu nalazi se izvan područja ekološke mreže, u neposrednoj blizini s južne strane jadranske magistrale, dok je sa sjeverne strane ceste područje ekološke mreže HR2000200 Zagorska peć kod Novog Vinodola
· zahvati planirani predmetnim Planom neće se sufinancirati iz sredstava Europske unije.

Obzirom na navedene razloge izrade predmetnog Plana, ne očekuju se novi značajniji utjecaji planiranih zahvata u odnosu na već postojeće utjecaje sadašnjeg stanja u prostoru.
Iz svega navedenog, zaključeno je da VI. IiD PPUG Crikvenica neće imati vjerojatno značajan utjecaj na okoliš te se utvrđuje da nije potrebno provesti stratešku procjenu utjecaja na okoliš niti Glavnu ocjenu prihvatljivosti za ekološku mrežu za VI. IiD PPUG Crikvenica.

Članak 6.
Upravni odjel za investicije, prostorno uređenje i imovinu Grada Crikvenice će o ovoj Odluci informirati javnost sukladno odredbama Zakona o zaštiti okoliša i Uredbe o informiranju i sudjelovanju javnosti i zainteresirane javnosti u pitanjima zaštite okoliša ("Narodne novine" br. 64/08), objavom na službenoj internet stranici Grada Crikvenice.

Članak 7.
Ova Odluka stupa na snagu danom donošenja, a objavit će se u Službenim novinama Grada Crikvenice i na službenoj internet stranici Grada Crikvenice www.crikvenica.hr.

KLASA: 350-01/20-01/06
URBROJ: 2107/01-07/01-20-43
Crikvenica, 02.11. 2020. godine


GRADONAČELNIK
Damir Rukavina


Prilog I. Popis tijela i/ili osoba određenih posebnim propisima od kojih je traženo mišljenje s ciljem utvrđivanja vjerojatno značajnog utjecaja Plana na okoliš:
1. Primorsko-goranska županija, Upravni odjel za prostorno uređenje, graditeljstvo i zaštitu okoliša, Riva 10/I, 51 000 Rijeka,
2. Javna ustanova za upravljanje zaštićenim dijelovima prirode, Javna ustanova priroda, Grivica 4, 51 000 Rijeka,
3. Nastavni zavod za javno zdravstvo Primorsko-goranske županije, Krešimirova 52a, 51 000 Rijeka,
4. Javna ustanova, Zavod za prostorno uređenje Primorsko-goranske županije, Splitska 2/II, 51 000 Rijeka,
5. Ministarstvo kulture, Uprava za zaštitu kulturne baštine, Konzervatorski odjel u Rijeci, Užarska 26, 51 000 Rijeka,
6. Ministarstvo poljoprivrede, Uprava šumarstva, lovstva i drvne industrije, Planinska 2a, 10 000 Zagreb,
7. Ministarstvo poljoprivrede, Uprava poljoprivrede i prehrambene industrije, Služba za poljoprivredno zemljište, Ulica grada Vukovara 78, 10 000 Zagreb
8. Ministarstvo unutarnjih poslova, Policijska uprava Primorsko-goranska, Žrtava fašizma 3, 51 000 Rijeka,
9. Ministarstvo obrane, Uprava za graditeljstvo i zaštitu okoliša, Zvonimirova 4, 10 000 Zagreb,
10. Ministarstvo državne imovine, Dežmanova 10, 10 000 Zagreb
11. Državna uprava za zaštitu i spašavanje, Područni ured Rijeka, Riva 10, 51 000 Rijeka,
12. HAKOM -Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10 000 Zagreb,
13. Hrvatske vode, Vodnogospodarski odjel za slivove sjevernog Jadrana, Đure Šporera 3, 51 000 Rijeka
14. Hrvatske šume d.o.o., UŠP Senj, Šumarija Crikvenica, Kotorska 48, 51 260 Crikvenica,
15. Hrvatske ceste d.o.o. za upravljanje, građenje i održavanje državnih cesta, Sektor za održavanje i promet, Poslovna jedinica Rijeka, Tehnička ispostava Rijeka, Nikole Tesle 9/IX, 51 000 Rijeka
16. Županijska uprava za ceste Primorsko-goranske županije, Nikole Tesle 9/X, 51 000 Rijeka,
17. HOPS, Hrvatski operator prijenosnog sustava d.o.o., Sektor za razvoj, investicije i izgradnju, Kupska 4, 10 000 Zagreb,
18. HEP ODS d.o.o., Elektroprimorje Rijeka, V.C. Emina 2, 51 000 Rijeka,
19. VIO ŽRNOVNICA CRIKVENICA VINODOL d.o.o., Kralja Tomislava 85, 51 260 Crikvenica,
20. „EKO MURVICA“  d.o.o., Trg S. Radića 2/II, 51 260 Crikvenica.
Tijela koja su dostavila mišljenje:
1. Ministarstvo obrane, Uprava za materijalne resurse, Zvonimirova 4, 10 000 Zagreb,
2. HOPS, Hrvatski operator prijenosnog sustava d.o.o., Sektor za razvoj, priključenja, izgradnju i upravljanje imovinom, Kupska 4, 10 000 Zagreb,
3. HEP ODS d.o.o., Elektroprimorje Rijeka, V.C. Emina 2, 51 000 Rijeka,
4. Ministarstvo poljoprivrede, Ulica grada Vukovara 78, 10 000 Zagreb
5. Hrvatske vode, Vodnogospodarski odjel za slivove sjevernog Jadrana, Đure Šporera 3, 51 000 Rijeka
6. Ministarstvo kulture, Uprava za zaštitu kulturne baštine, Konzervatorski odjel u Rijeci, Užarska 26, 51 000 Rijeka,
7. Državna uprava za zaštitu i spašavanje, Područni ured Rijeka, Riva 10, 51000 Rijeka - pripojenu MUP-u: Ministarstvo unutarnjih poslova, Ravnateljstvo civilne zaštite, Područni ured civilne zaštite, 51 000 Rijeka
8. Javna ustanova za upravljanje zaštićenim dijelovima prirode, Javna ustanova priroda, Grivica 4, 51 000 Rijeka,
9. Ministarstvo poljoprivrede, Planinska 2a, 10 000 Zagreb
10. Primorsko-goranska županija, Upravni odjel za prostorno uređenje, graditeljstvo i zaštitu okoliša, Riva 10/I, 51 000 Rijeka
Tijela koja nisu dostavila mišljenje:
1. Nastavni zavod za javno zdravstvo Primorsko-goranske županije, Krešimirova 52a, 51 000 Rijeka,
2. Javna ustanova, Zavod za prostorno uređenje Primorsko-goranske županije, Splitska 2/II, 51 000 Rijeka,
3. Ministarstvo unutarnjih poslova, Policijska uprava Primorsko-goranska, Žrtava fašizma 3, 51 000 Rijeka,
4. Ministarstvo državne imovine, Dežmanova 10, 10 000 Zagreb
5. HAKOM -Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10 000 Zagreb,
6. Hrvatske šume d.o.o., UŠP Senj, Šumarija Crikvenica, Kotorska 48, 51 260 Crikvenica,
7. Hrvatske ceste d.o.o. za upravljanje, građenje i održavanje državnih cesta, Sektor za održavanje i promet, Poslovna jedinica Rijeka, Tehnička ispostava Rijeka, Nikole Tesle 9/IX, 51 000 Rijeka
8. Županijska uprava za ceste Primorsko-goranske županije, Nikole Tesle 9/X, 51 000 Rijeka,
9. VIO ŽRNOVNICA CRIKVENICA VINODOL d.o.o., Kralja Tomislava 85, 51260 Crikvenica,
10. „EKO MURVICA“  d.o.o., Trg S. Radića 2/II, 51260 Crikvenica.

Prilog II. Mišljenja tijela i/ili osoba određenih posebnim propisima od kojih je traženo mišljenje s ciljem utvrđivanja vjerojatno značajnog utjecaja Plana na okoliš:

